Source: http://docplayer.fi/431466-Oik-uden-kay-ti-ku-ut-helsingin-hovioikeuspiirin-laatuhanke-2011.html
Timestamp: 2018-03-22 18:15:58+00:00
Document Index: 19932003

Matched Legal Cases: ['kko ', 'KKO ', 'tuomioistuin ', 'tuomioistuin ', 'tuomioistuin ', 'tuomioistuin ', 'Tuomioistuin ', 'Tuomioistuin ', 'Tuomioistuin ']

OIK UDEN KÄY TI KU UT. Helsingin hovioikeuspiirin laatuhanke PDF
OIK UDEN KÄY TI KU UT. Helsingin hovioikeuspiirin laatuhanke 2011
Download "OIK UDEN KÄY TI KU UT. Helsingin hovioikeuspiirin laatuhanke 2011"
1 E OIK UDEN KÄY TI KU UT L N Helsingin hovioikeuspiirin laatuhanke 2011
2 Oikeudenkäyntikulut Helsingin hovioikeuspiirin laatuhanke 2011 Työryhmän raportti Oikeudenkäyntikulut 1
3 Helsingin hovioikeuden julkaisuja Toimitus: Helsingin hovioikeuspiirin laatuhankkeen laatutyörymän asettama työryhmä Kannen suunnittelu ja kirjan ulkoasu: Vinjetti Ky p Paino: Hakapaino 2012 Kirjaa koskevat tiedustelut: Helsingin hovioikeuden kirjasto/informaatiokeskus: p ISBN (nid.) ISBN (PDF) 2 Oikeudenkäyntikulut
4 Oikeudenkäyntikulut 3
5 Sisällysluettelo Toimeksianto 6 Työryhmä 6 Työryhmän tavoitteet ja raportin toteuttamistapa 7 Johdanto 8 Raportti oikeudenkäyntikuluista I. Tarpeellisista toimista johtuvat kohtuulliset oikeudenkäyntikulut ja korvattavat tarpeelliset kulut (pääsääntö) 9 II. Oikeudenkäyntikulut asioissa, joissa sovinto ei ole sallittu 10 III. Samassa asiassa esitetty useita vaatimuksia tai asianosaisen vaatimus hyväksytty vain osaksi 11 IV. Tarpeeton oikeudenkäynti ja oikeudenkäynnin pitkittäminen 12 V. Edustajan, asiamiehen ja avustajan vastuu 13 VI. Kanne jätetään tutkimatta tai jää sillensä 14 VII. Oikeudellisesti epäselvä asia 15 VIII. Oikeudenkäyntikulujen kohtuullistaminen 16 IX. Velkomusta, häätöä ja huoneenvuokraa koskevat asiat 16 X. Yhteisvastuullinen korvausvelvollisuus 18 XI. Väliintulijan korvausvelvollisuus 20 XII. Oikeudenkäyntikuluvaatimuksen esittäminen ja ratkaiseminen 21 XIII. Oikeudenkäyntikulut muutoksenhaussa 22 XIV. Vastaajan ja asianomistajan kuluvelvollisuus rikosasiassa 23 XV. Vastaajan oikeus saada korvaus kuluistaan valtion varoista 25 XVI. OK 21 luvun säännösten soveltaminen rikosasioissa 26 XVII. Syyttäjän kannanotot ja muutoksenhakuoikeus valtion varoista suoritetuista oikeudenkäyntikuluista 26 XVIII. Viran puolesta huomioon otettavat seikat oikeudenkäyntikuluratkaisuissa 27 XIX. Oikeusavun palkkioperusteet 28 XX. Pakkokeinoihin liittyvät oikeudenkäyntikulut 29 XXI. Lähestymiskielto 30 XXII. Sovinto 31 XXIII. Arvonlisäveron huomioon ottaminen oikeudenkäyntikuluissa 31 4 Oikeudenkäyntikulut
6 Raportin liitteet I. Tarpeellisista toimista johtuvat kohtuulliset oikeudenkäyntikulut, OK 21 luku 1 ja 8 35 II. Asiat, joissa asianosaiset vastaavat itse oikeudenkäyntikuluistaan 44 III. Samassa asiassa esitetty useita vaatimuksia tai asianosaisen vaatimus hyväksytty vain osaksi 74 IV. Tarpeeton oikeudenkäynti ja oikeudenkäynnin pitkittäminen 82 V. Asianosaisen asiamiehen ja oikeudenkäyntiavustajan vastuu oikeudenkäyntikuluista OK 21:6 (mutatis mutandis ROL 9:3 ja 8 ) 90 VII. Oikeudellisesti epäselvä asia - OK 21 luvun 8 a :n tulkintaa 102 VIII. Oikeudenkäyntikulujen kohtuullistaminen - OK 21 luvun 8 b :n tulkintaa 108 IX. Perintä- ja oikeudenkäyntikulut summaarisissa riita-asioissa 114 XII. Oikeudenkäyntikujen esittäminen ja ratkaiseminen - OK 21 luku XIII. Oikeudenkäyntikulut muutoksenhaussa 126 XIV. Vastaajan ja asianomistajan kuluvelvollisuus rikosasiassa 134 XV. Laki oikeudenkäynnistä rikosasioissa 9:1a ja valtion korvausvelvollisuus oikeudenkäyntikuluista 142 XVII. Syyttäjän kannanotot ja muutoksenhakuoikeus valtion varoista suoritetuista oikeudenkäyntikuluista 152 XVIII. Viran puolesta huomioon otettavat seikat oikeudenkäyntikuluratkaisuissa 162 XIX. Oikeusavun palkkioperusteet 168 XX. Pakkokeinoihin liittyvät oikeudenkäyntikulut 180 XXII. Sovinto 190 XXIII. Arvonlisäveron huomioon ottaminen oikeudenkäyntikuluissa 196 Oikeudenkäyntikulut 5
7 Lukijalle Toimeksianto Vuoden 2011 alkupuolella Helsingin hovioikeuspiirin laatuhankkeen laatutyöryhmä asetti työryhmän laatimaan raportin oikeudenkäyntikuluista ohjenuoranaan: Työryhmän laatiman loppuraportin on tarkoitus olla tiivis kirjallinen esitys, josta ilmenee työryhmän kannanotto tai lopputulema. Työryhmät selvittävät teemansa osalta eri käräjäoikeuksien käytäntöjä, määrittelevät yleisesti hyväksyttävissä olevan menettelytavan tai tulkintasuosituksen ja tekevät ehdotuksen siitä, miten erilaisia käytäntöjä saadaan yhtenäistetyksi. Raportti tulisi olla käytännön apuväline arkisessa tuomarin ja esittelijän työssä. Työryhmän on toivottu käsittelevän seuraavanlaisia asiakokonaisuuksia: - Oikeudenkäymiskaaren 21 luvun säännösten tulkintatilanteiden kokoamista oikeuskäytännössä. Kuten tarpeellisista toimenpiteistä johtuvat kohtuulliset oikeudenkäyntikulut, erityiset syyt indispositiivisissa asioissa korvausvelvollisuuden perusteena, osavoittotilanteet jne. - Oikeudenkäyntikulujen korvaustaso rutiiniluontoisissa asioissa, kuten esimerkiksi asianomistaja tavanomaisessa rikosasioissa - Asianosaiskuluja koskevan käytännön selvittäminen - Valtion korvausvastuu (ROL 9:1a ) - Kuluerittelyn laatuvaatimukset (OK 21:14/1 ). - Kuluvaatimuksesta kuuleminen - Oikeusavun sähköinen asiointi, laskutus ja palkkiomaksatus - Palkkion ja kulujen arvonlisäveroon liittyvät ongelmat. Työryhmä Käräjätuomari Tapani Koskimäki, puheenjohtaja, Espoon KO Käräjätuomari Nina Immonen, Helsingin KO Hovioikeudenneuvos Risto Jalanko, Helsingin HO Käräjätuomari Tero Kujala, Vantaan KO Käräjätuomari Juha Lehto, Espoon KO Asianajaja Eva Nordman-Rajaharju, Roschier Asianajotoimisto Oy Hovioikeudenneuvos Mikko Saleva, Helsingin HO Asianajaja Jussi Sarvikivi, Asianajotoimisto Fredman & Månsson Käräjätuomari Marika Siiki, Tuusulan KO 6 Oikeudenkäyntikulut
8 Työryhmän tavoitteet ja raportin toteuttamistapa Työryhmä on pyrkinyt siihen, että raporttia voitaisiin käyttää apuvälineenä arkisessa työssä ja että sitä voisivat hyödyntää sekä uransa alkuvaiheessa olevat että myös kokeneemmat tuomarit, esittelijät sekä avustajat ja asiamiehet. Raportti on toteutettu siten, että kaikki oikeudenkäyntikuluihin liittyvät keskeisimmät säännökset ja oikeusohjeet sekä niihin liittyvät tulkinnat ja ongelmat on käyty läpi lyhyesti raportin yhteenveto-osiossa I-XXIII. Syvällisemmin niitä on pohdittu raporttiin otetuissa liitteissä, joiden valmistelusta ja työstämisestä ryhmän jäsenet ovat vastanneet seuraavasti: I. Tarpeellisista toimista johtuvat kohtuulliset oikeudenkäyntikulut, OK 21 luku 1 ja 8 : Koskimäki, Lehto ja Sarvikivi II. Asiat, joissa asianosaiset vastaavat itse oikeudenkäyntikuluistaan: Immonen III. Samassa asiassa esitetty useita vaatimuksia tai asianosaisen vaatimus hyväksytty vain osaksi: Siiki IV. Tarpeeton oikeudenkäynti ja oikeudenkäynnin pitkittäminen: Sarvikivi V. Asianosaisen asiamiehen ja oikeudenkäyntiavustajan vastuu oikeudenkäyntikuluista OK 21:6 (mutatis mutandis ROL 9:3 ja 8 ): Nordman-Rajaharju VII. Oikeudellisesti epäselvä asia - OK 21 luvun 8 a :n tulkintaa: Jalanko VIII. Oikeudenkäyntikulujen kohtuullistaminen - OK 21 luvun 8 b :n tulkintaa: Jalanko IX. Perintä- ja oikeudenkäyntikulut summaarisissa riita-asioissa: Kujala XII. Oikeudenkäyntikujen esittäminen ja ratkaiseminen - OK 21 luku 14 : Lehto XIII. Oikeudenkäyntikulut muutoksenhaussa: Jalanko XIV. Vastaajan ja asianomistajan kuluvelvollisuus rikosasiassa: Sarvikivi XV. Laki oikeudenkäynnistä rikosasioissa 9:1a ja valtion korvausvelvollisuus oikeudenkäyntikuluista: Sarvikivi XVII. Syyttäjän kannanotot ja muutoksenhakuoikeus valtion varoista suoritetuista oikeudenkäyntikuluista: Sarvikivi XVIII. Viran puolesta huomioon otettavat seikat oikeudenkäyntikuluratkaisuissa: Saleva XIX. Oikeusavun palkkioperusteet: Sarvikivi XX. Pakkokeinoihin liittyvät oikeudenkäyntikulut: Koskimäki XXII. Sovinto: Siiki XXIII. Arvonlisäveron huomioon ottaminen oikeudenkäyntikuluissa: Koskimäki Raportti on julkaistu ensimmäisen kerran Helsingin hovioikeuspiirin lainkäyttöpäivässä , johon saakka raportissa on pystytty seuraamaan lainsäädäntöä ja oikeuskäytäntöä. Raportin julkaisemisen jälkeen kirjoittajilla on ollut mahdollisuus tehdä kirjoituksiin päivityksiä lokakuuhun 2012 saakka. Oikeudenkäyntikulut 7
9 Johdanto Oikeudenkäynteihin liittyvistä kuluista keskeiset säännökset löytyvät oikeudenkäymiskaaren 21 luvusta sekä oikeudenkäynnistä rikosasioissa annetun lain 9 luvusta. Oikeudenkäyntikuluissa tulee huomioida myös todisteluun liittyvät kulut. Oikeusavun saaneen avustajalle sekä rikosasioissa puolustajalle ja avustajalle valtion varoista maksettavista kuluista ja niiden takaisin perimisestä on omat säännöksensä. Oikeudenkäyntikuluista on omia säännöksiä myös useissa hakemusasioina käsiteltävissä asioissa sekä rikosasioiden käsittelyjärjestyksessä käsiteltävästä lähestymiskiellosta. Oikeudenkäyntikuluja raportissa on tarkasteltu jäljempänä siten, että ensin on käsitelty oikeudenkäymiskaaren 21 luvun säännökset, joiden yhteydessä myös hakemusasioiden keskeisimmät säännökset tulevat käsitellyiksi. Tämän jälkeen käsitellään rikosasioiden oikeudenkäynteihin liittyvät oikeudenkäyntikulukysymykset, minkä jälkeen käsitellään muita oikeudenkäyntikuluissa huomioon otettavia kysymyksiä. Useissa liitteissä sivutaan muitakin kuin kyseistä liitettä koskevaa aihealuetta. Raportti ja liitteet on käyty läpi työryhmässä. Niiden sisältö vastaa pääosin koko työryhmän käsityksiä. 8 Oikeudenkäyntikulut
10 I Tarpeellisista toimista johtuvat kohtuulliset oikeudenkäyntikulut ja korvattavat tarpeelliset kulut (pääsääntö) Asianosainen, joka häviää asian, on velvollinen korvaamaan kaikki vastapuolensa tarpeellisista toimenpiteistä johtuvat kohtuulliset oikeudenkäyntikulut, jollei muualla laissa toisin säädetä (OK 21:1 ). Korvattavia oikeudenkäyntikuluja ovat oikeudenkäynnin valmistelusta ja asian tuomioistuimessa ajamisesta sekä asiamiehen tai avustajan palkkiosta aiheutuneet kustannukset. Korvausta suoritetaan myös oikeudenkäynnin asianosaiselle aiheuttamasta työstä ja oikeudenkäyntiin välittömästi liittyvästä menetyksestä. Oikeudenkäyntikulujen korvaukselle on vaadittaessa määrättävä vuotuista viivästyskorkoa korkolain 4 :n 3 momentissa tarkoitetun korkokannan mukaan siitä lähtien, kun kuukausi on kulunut korvauksen tuomitsemispäivästä (OK 21:8 ). Oikeudenkäyntikulujen korvauskelpoisuuden perustana oleva täyden korvauksen periaate tarkoittaa vain tarpeellisia ja kohtuullisia kustannuksia. Sekä toimenpiteiden tarpeellisuuden että toimenpiteiden kohtuullisuuden tarkastelussa tulee huomioitavaksi samoja seikkoja, kuten asian laatu ja vaikeus sekä riidanalaisen etuuden arvo ja muu merkitys. Viime kädessä kysymys on kustannusten kokonaismäärän kohtuullisuudesta. Tarpeellisuuden arvioinnissa on lähdettävä kysymyksestä, onko toimenpiteen suorittamisen ajankohtana ollut objektiivisesti ajatellen perusteltu syy pitää toimen suorittamista aiheellisena. Avustajan kulut ovat merkittävin oikeudenkäyntikulukustannuserä. Päämiehen ja avustajan välinen toimeksianto on eri asia kuin asianosaisten välinen kulukorvaussuhde. Aikaperusteisessa veloituksessa avustajan eri toimenpiteiden erilainen vaativuustaso tulee näkyä, eli kaikissa toimenpiteissä ei voida käyttää samaa tuntihintaa. Pelkkä asiassa tehtyjen yksittäisten toimenpiteiden mekaaninen tuntimäärän ja tuntiveloituksen selvittäminen ei vielä ole riittävää korvattavien oikeudenkäyntikulujen määrää harkittaessa, vaan kokonaiskohtuullisuuden arvioimiseksi olennaista on suhteuttaa avustajan toimet ja laskutus samankaltaisissa asioissa yleensä käytettyyn laskutukseen. Tarpeellisuuden ja kohtuullisuuden arviointi edellyttää laskussa aikajärjestyksessä lueteltujen lukuisien toimenpiteiden ryhmittelyä käsitettäviksi kokonaisuuksiksi. Usein vasta näin pystyy ottamaan kantaa kysymykseen, voiko esimerkiksi neuvotteluun päämiehen kanssa tai kirjallisten lausumien laatimiseen tässä asiassa ja ylipäänsä tämän kaltaisessa asiassa kulua ilmoitettu kokonaisaikamäärä ja aiheutua vaadittu kustannus. Tällainen toimenpideryhmittely tulisi olla jo oikeudenkäyntikululaskussa. Oikeudenkäyntikulukorvauksena asianosaiselle korvataan hänelle itselleen oikeudenkäynnistä välttämättömästi ja välittömästi aiheutunut taloudellinen kustannus kuten työansion menetys sekä matka- ja majoituskulut. Asianosaiselle itselleen suoritettava muu oikeudenkäyntikulukorvaus on poikkeuksellinen. Oikeudenkäyntiin osallistumisesta tai siihen valmistautumisesta aiheutuvasta tavanomaisesta vaivannäöstä ei korvausta suoriteta. Asianosaiselle itselleen oikeudenkäyntiin liittyvästä työstä määrättävä korvaus tulee Oikeudenkäyntikulut 9
11 rajoittaa lähinnä tilanteisiin, joissa asianosainen on itse ammattitaitonsa tai erityisosaamisensa perusteella tehnyt sellaisia oikeudenkäynnin kannalta välttämättömiä ja paljon aikaa vaatineita toimenpiteitä, jotka toisen suorittamina olisivat olleet myös asiamiehen tai avustajan laskuttamia kulueriä. Aiheesta tarkemmin liitteessä I (sivut 35-43). II Oikeudenkäyntikulut asioissa, joissa sovinto ei ole sallittu Asiassa, jossa sovinto ei ole sallittu, asianosaiset vastaavat itse oikeudenkäyntikuluistaan, jollei ole erityistä syytä velvoittaa asianosaista korvaamaan osaksi tai kokonaan vastapuolensa oikeudenkäyntikulut (OK 21:2 ). Ensimmäinen varsinainen poikkeus kulukorvausvelvollisuuteen on säädetty OK 21 luvun 2 :ssä. Tällöin puhutaan vakiintuneesti kuittausperiaatteesta. Oikeammin kysymys on siitä, että asianosaiset saavat pitää heille aiheutuneet oikeudenkäyntikulut vahinkonaan, riippumatta kulujen tai toimenpiteiden määrästä tai laadusta. Mitään varsinaiseen kuittaamiseen liittyvää vertailua ei tehdä. Säännös koskee kaikkia indispositiivisia asioita. Kuittausperiaate on lähtökohtaisesti voimassa myös ylemmissä oikeusasteissa. Kuittaamisperiaatteen soveltamisalaan kuuluu juttutyyppejä suoraan joko asian laadun perusteella tai sanottua periaatetta ilmentävän erityissäännöksen nojalla. Sääntelyn taustalla on ajatus siitä, että aina ei voida pitää asianmukaisena velvoittaa asianosaista vastaamaan muiden osallisten kuluista, sillä tietyissä juttutyypeissä ei asian luonteen, jutun asianosaisasetelman tai asian edellyttämän viranomaismyötävaikutuksen johdosta ole perusteltua puhua asian voittamisesta tai häviämisestä samalla tavalla kuin tahdonvaltaisten asioiden osalta. Hakemusasioiden valtaosa kuuluu 2 :n alaisuuteen ja säännös saakin suurimman merkityksensä juuri hakemusasioiden piirissä. Vakiintuneesti puhutaan siitä, että jokaisen on vastattava oman etunsa valvomiseksi tehdyn hakemuksen kustannuksista, jossa ratkaisun voi antaa vain tuomioistuin. Lähes kaikki perhe-, henkilö- ja perintöoikeudelliset hakemusasiat kuuluvat suoraan 2 :n alaisuuteen. Oman vaikeutensa tuottavat erinäiset lapsiasiat, joiden osalta kuluvastuupykälät ja asianosaisasetelmat poikkeavat toisistaan ja joiden osalta käytännön tilanteet voivat olla hyvinkin moninaiset. Erityisiksi ongelmiksi ovat muodostuneet lapsen edustajan eli käytännössä toisen vanhemman kuluvastuuseen liittyvät kysymykset, sekä jatkuva muutosvaatimusten esittäminen. Eräiden hakemusasioiden osalta kuluvastuusta on säännelty nimenomaisella määräyksellä juttutyyppiä koskevassa aineellisessa laissa (insolvenssiasiat). Yleensä tämä merkitsee 10 Oikeudenkäyntikulut
12 laissa erikseen säänneltyä nimenomaista kuittausperiaatetta, tai toisaalta viittausta OK 21 lukuun. Näiden asiaryhmien sisällä kuluvastuu määräytyy eri tavalla riippuen asian tahdonvaltaisuudesta. Tämä tarkoittaa käytännössä sitä, että osa esimerkiksi konkurssimenettelyn vaiheista luetaan indispositiiviseksi ja osa dispositiiviseksi. Esimerkiksi riitautusten käsittely kuuluu jälkimmäiseen ryhmään. Indispositiivisten asioiden osalta on myös tietyin edellytyksin mahdollista poiketa kulujen kuittaamista koskevasta pääsäännöstä. Asianosainen voi joutua korvaamaan vastapuolensa kulut, jos siihen on erityistä syytä tai jos hänen toimenpiteistään on aiheutunut vastapuolelle lisäkustannuksia. Tällöin kuluvastuu voi olla täysimääräinen tai osittainen. Pelkkä hakemuksen vastustaminen ei kuitenkaan sellaisenaan synnytä kuluvastuuta. Erityisten syiden olemassaolon harkinnassa on kiinnitettävä huomiota siihen, millaiset perusteet asianosaisilla on ollut asian riitauttamiseen ja miten asia on noihin asianosaisten esiin tuomiin perusteisiin nähden ratkaistu (KKO 2005:41). Väitteiden luonnetta tarkastelemalla voidaan saavuttaa oikeudenmukainen lopputulema siten, että epärealistisin tai hyvin hatarin perustein prosessaava voidaan määrätä kuluvastuuseen. Oikeudenkäymiskaaren 21 luvun muut pykälät auttavat myös mahdollisimman oikeudenmukaiseen lopputulokseen pääsemisessä. Aiheesta tarkemmin liitteessä II (sivut 44-73). III Samassa asiassa esitetty useita vaatimuksia tai asianosaisen vaatimus hyväksytty vain osaksi Jos samassa asiassa on esitetty useita vaatimuksia, joista osa ratkaistaan toisen ja osa toisen hyväksi, he saavat pitää oikeudenkäyntikulunsa vahinkonaan, jollei ole syytä velvoittaa asianosaista korvaamaan niitä osaksi vastapuolelle. Jos sillä, minkä asianosainen on hävinnyt, on vain vähäinen merkitys asiassa, hänen tulee saada täysi korvaus kuluistaan. Mitä 1 momentissa säädetään, on vastaavasti sovellettava, milloin asianosaisen vaatimus hyväksytään ainoastaan osaksi. Tällöin voidaan asianosaiselle kuitenkin tuomita täysi korvaus kuluistaan myös siinä tapauksessa, että hänen vaatimuksensa hyväksymättä jäänyt osa koskee ainoastaan harkinnanvaraista seikkaa, jolla ei ole sanottavaa vaikutusta asianosaisten oikeudenkäyntikulujen määrään (OK 21:3 ) OK 21 luvun 3 :n pääsääntö on kulujen kuittaaminen silloin kun asiassa on esitetty useita vaatimuksia, joista osa menestyy, tai kun kysymys on osavoittotilanteesta. Oikeuskäytännössä nämä tilanteet vaihtelevat varsin runsaasti, joten kovin pitkälle meneviä johtopäätöksiä siitä, milloin asianosaisten tulee pitää kulunsa vahinkonaan tai ovat oikeutettuja täyteen tai osakorvaukseen, ei voida antaa. Oikeudenkäyntikulut 11
13 Osakorvaus tulee tuomita, jos hävinnyt asianosainen on voittanut jonkun oman vaatimuksen tai vaatimuksen osan, jolla ei voida katsoa olleen vain vähäinen merkitys asiassa. Täysi korvaus tulee puolestaan tuomita, jos asianosaisen vaatimus on hyväksytty olennaisilta osiltaan ja hylätty vain vähäisiltä osiltaan. Tyypillisessä soveltamistilanteessa asianosainen on hävinnyt vaatimuksensa määrällisesti eikä tämä häviö ole olennainen. Osavoittotilanteissa voidaan täysikorvaus tuomita myös silloin, kun hävitty osa koskee vain harkinnanvaraista seikkaa. Tämän vuoksi 1 ja 2 momentin soveltamistilanteet eivät juurikaan poikkea toisistaan. Aiheesta tarkemmin liitteessä III (sivut 74-81). IV Tarpeeton oikeudenkäynti ja oikeudenkäynnin pitkittäminen Jos voittanut asianosainen on aloittanut oikeudenkäynnin ilman, että vastapuoli on antanut siihen aihetta, taikka muutoin tahallisesti tai huolimattomuudesta aiheuttanut tarpeettoman oikeudenkäynnin, hän on velvollinen korvaamaan vastapuolensa oikeudenkäyntikulut, jollei asiassa ilmenneisiin seikkoihin nähden ole aihetta määrätä, että kumpikin asianosainen saa pitää oikeudenkäyntikulunsa vahinkonaan. Jos seikka, josta asian lopputulos aiheutui, ei ennen oikeudenkäyntiä ollut hävinneen asianosaisen tiedossa eikä hänen olisi pitänytkään olla siitä tietoinen, tuomioistuin voi määrätä, että asiaosaisten on pidettävä oikeudenkäyntikulunsa vahinkonaan.(ok 21:4 ) Jos asianosainen on jäämällä pois tuomioistuimesta, jättämällä noudattamatta tuomioistuimen antamia määräyksiä tai esittämällä väitteen, jonka hän on tiennyt tai hänen olisi pitänyt tietää aiheettomaksi, taikka muutoin oikeudenkäyntiä pitkittämällä velvollisuuden vastaisella menettelyllään tahallisesti tai huolimattomuudesta aiheuttanut toiselle asianosaiselle kustannuksia, hän on velvollinen korvaamaan sellaiset kustannukset riippumatta siitä, kuinka oikeudenkäyntikulut muutoin on korvattava (OK 21:5 ) Jos vastaaja on jäänyt pois tuomioistuimesta tai jättänyt noudattamatta tuomioistuimen antamia määräyksiä taikka muuten velvollisuuden vastaisella menettelyllään tahallisesti tai huolimattomuudesta pitkittänyt käsittelyä ja siten aiheuttanut valtiolle 1 :ssä tarkoitettuja kustannuksia taikka kustannuksia toiselle asianosaiselle, hän on velvollinen korvaamaan ne riippumatta siitä, kuinka oikeudenkäyntikulut muutoin on korvattava (ROL 9:2 ). Säännökset tarpeettoman oikeudenkäynnin ja oikeudenkäynnin pitkittämisen aiheuttamasta kuluvastuusta on säädetty ohjaamaan asianosaisten asianmukaista prosessaamista. Oikeudenkäynnin aloittamista ilman pyrkimystäkään tiedustella vastapuolen kantaa sopia asia ilman oikeudenkäyntiä voidaan yleensä pitää indisiona tarpeettomasta oikeudenkäynnistä, mikäli vastapuoli vaatimukset myöntää. Tilannetta tulee luonnollisesti arvioida toisin, mikäli asiassa tarvitaan ulosottoperuste. Indispositiivisissa asioissa oikeudenkäynti on yleensä välttämätön, koska niissä tarvitaan 12 Oikeudenkäyntikulut
14 tuomioistuimen ratkaisu. Näissäkin tapauksissa on kuitenkin kiinnitettävä huomiota siihen, että olemalla vastapuoleen yhteydessä ennen kanteen tai hakemuksen vireille laittamista voidaan monissa tapauksissa keskittyä tuomioistuimessa aidosti riitaisiin seikkoihin, jolloin myös oikeudenkäynnin kesto voi huomattavasti lyhentyä. Sanktioluonteista kuluvastuuta tulee käyttää silloin kun siihen on olemassa peruste. Menettely on tällöin omiaan kannustamaan asianosaisia yhtäältä oikeudenkäynnin kunnolliseen valmistelemiseen ja siihen valmistautumiseen ja toisaalta ehkäisemään perusteettomien väitteitä, jotka yleensä hankaloittavat prosessia ja pitkittävät sitä. Aiheesta tarkemmin liitteessä IV (sivut 82-89). V Edustajan, asiamiehen ja avustajan vastuu Asianosaisen edustaja, asiamies tai avustaja, joka 4 tai 5 :ssä tarkoitetulla tavalla tahallisesti tai huolimattomuudesta on aiheuttanut toiselle asianosaiselle tässä luvussa tarkoitettuja oikeudenkäyntikuluja, voidaan velvoittaa, sen jälkeen kun hänelle on varattu tilaisuus tulla kuulluksi, yhteisvastuullisesti asianosaisen kanssa korvaamaan kyseiset kulut (OK 21:6 ). Vastaajan edustaja, asiamies tai avustaja, joka 2 :ssä tarkoitetulla tavalla tahallisesti tai huolimattomuudesta on aiheuttanut valtiolle tai toiselle asianosaiselle tässä luvussa tarkoitettuja oikeudenkäyntikuluja, voidaan velvoittaa, sen jälkeen kun hänelle on varattu tilaisuus tulla kuulluksi, yhteisvastuullisesti vastaajan kanssa korvaamaan kyseiset kulut (ROL 9:3 ). Syyttäjän syytteeseen yhtyneen asianomistajan velvollisuudesta korvata vastaajan oikeudenkäyntikulut ja hänen oikeudestaan saada vastaajalta korvaus sellaisista kuluista on soveltuvin osin voimassa, mitä oikeudenkäymiskaaren 21 luvussa säädetään. Asianomistajan on kuitenkin vastattava ainoastaan puhevallan käyttämisestä aiheutuneista erityisistä kuluista. Syyttäjän syytteeseen yhtyneen asianomistajan edustajan, asiamiehen tai avustajan velvoittamisesta korvaamaan kulut yhteisvastuullisesti asianomistajan kanssa sovelletaan soveltuvin osin, mitä oikeudenkäymiskaaren 21 luvun 6 :ssä säädetään (ROL 9:8 ). Asiamiehen kuluvastuuta koskeva OK 21 luvun 6 on poikkeus pääsäännöstä, jonka mukaan oikeudenkäyntikulujen korvausvelvollisuus kohdistuu vain asianosaiseen. OK 21 luvun 6 on tarkoitettu sanktioksi asiamiehen tahallisesta tai huolimattomasta menettelystä. Poikkeussääntönä OK 21 luvun 6 :n soveltamisala on jo lähtökohtaisesti suppea. Ottaen huomioon säännöksen syntyhistorian ja OK 21 lukuun myöhemmin tehdyt muutokset, ei tuomioistuimella ole oikeusapuasioita lukuun ottamatta, oikeutta viran puolesta määrätä asiamiehen kuluvastuusta, jos kukaan asianosaisen vastapuolista ei ole tällaista vaatimusta oikeudenkäynnissä esittänyt. Oikeudenkäyntikulut 13
15 Ennakkoratkaisuissaan korkein oikeus on asettanut OK 2 luvun 6 :n soveltamiselle varsin tiukat edellytykset. Voikin olla, että käytännössä asiamiehen kuluvastuu tulee rajoittumaan vain selviin tapauksiin, kuten tarpeettoman oikeudenkäynnin aloittamisesta (OK 21:4) ja tuomioistuimesta poisjäännistä tai tuomioistuimen määräysten noudattamatta jättämisestä aiheutuvien lisäkulujen korvausvelvollisuuteen ja vain aivan poikkeuksellisesti OK 21 luvun 6 :n kuluvastuu voisi realisoitua ilmeisen perusteettoman kanteen tai väitteen johdosta. Tätä on kuitenkin pidettävä pienempänä pahana kuin sitä, että asiamiehet kuluriskin pelossa ottaisivat hoitaakseen vain varmoja tapauksia tai neuvoisivat päämiehiä luopumaan lain mukaisista oikeuksistaan jatkaa syytteen ajamista senkin jälkeen, kun syyttäjä on syytteestä luopunut tai oikeudesta hakea muutosta vääränä pitämäänsä tuomioistuinratkaisuun. Kansalaisten yhdenvertaisuuden kannalta olisi myös kestämätöntä, jos varattomien oikeusturvaa heikennettäisiin heidän varattomuutensa johdosta. Aiheesta tarkemmin liitteessä V (sivut ). VI Kanne jätetään tutkimatta tai jää sillensä Asianosaisen, jonka kanne jätetään tutkimatta, katsotaan hävinneen asian. Jos asian käsittely jätetään sillensä sen vuoksi, että asianosainen on peruuttanut kanteensa tai jäänyt saapumatta tuomioistuimeen, hänen on korvattava vastapuolensa kulut, jollei ole erityistä syytä määrätä korvausvelvollisuudesta toisin(ok 21:7 ). Hallituksen esityksessä oikeudenkäyntikulujen korvaamista koskevien säännösten muuttamisesta (HE 191/1993) todetaan, että asianosainen, jonka kanne jätetään tutkimatta, on velvollinen korvaamaan vastapuolen oikeudenkäyntikulut, jollei OK 21 luvun 2 5 :n säännöksistä muuta johdu. Hallituksen esityksessä todetaan, että erityinen syy määrätä kuluista pääsäännöstä poikkeavasti olisi esimerkiksi silloin, kun kantaja on peruuttanut kanteensa sen vuoksi, että vastaaja kanteen vireillepanon jälkeen on täyttänyt vaaditun suorituksen. Tällöin kantaja on asiallisesti voittanut juttunsa ja hänen tulee saada korvaus kuluistaan. Korkein oikeus on kahdessa jäljempänä selostetussa ratkaisussa ottanut kantaa erityisiin syihin sekä siihen, voidaanko 7 :ää soveltaa myös asioihin, joissa sovinto ei ole sallittu. Korkeimman oikeuden ratkaisussa 2005:59 on ollut kysymys hakemuksen peruuttamisesta. Hakemuksessa oli vaadittu uhkasakon asettamista lapsen tapaamisoikeuden toteuttamiseksi. Peruuttamisen syyksi hakija oli ilmoittanut valmisteluistunnossa ilmitulleen, että lapsi käy terapiassa eikä asian käsittelyn jatkaminen siinä tilanteessa olisi ollut lapsen edun mukaista. Korkeimman oikeuden enemmistö on katsonut, ettei ollut erityisiä syitä poiketa pääsäännöstä ja on velvoittanut hakijan korvaamaan vastapuolen oikeudenkäyntikulut. Yksi jäsen on todennut, että kun hakijan uskottavana pidettävän ilmoituksen mukaan lapsen terapiassa käynti oli tullut ilmi vasta valmistelussa, oikeudenkäynnin aikana on ilmennyt 14 Oikeudenkäyntikulut
16 uusi seikka, jonka valossa asian jatkamista on tullut tarkastella uudelleen asettaen lapsen terveydentila etusijalle. Korkeimman oikeuden ratkaisussa 2006:106 on ollut kysymys lapsen huollosta annetun päätöksen muuttamisesta. Hakija oli vaatinut muutettavaksi lapsen huoltoa ja tapaamissopimusta, joka oli vahvistettu neljä kuukautta aikaisemmin. Hakija oli vastapuolen vastauksen saatuaan ilmoittanut luopuvansa turhasta taistelusta ja oli peruuttanut hakemuksensa. Korkeimman oikeuden mukaan OK 21 luvun 7 2 momentin säännöstä voidaan soveltaa myös asioihin, joissa sovinto ei ole sallittu. Edelleen on todettu, että harkittaessa sitä, onko kuitenkin erityistä syytä määrätä asianosaiset pitämään oikeudenkäyntikulunsa vahinkonaan, on perusteltua ottaa huomioon sekä asian laatu että myös muut luvun säännökset niistä ilmenevine periaatteineen. Vaikka asian laatu sinänsä puoltaisi sitä, että asianosaiset vastaisivat itse oikeudenkäyntikuluistaan, on perusteltua, että asianosainen, joka tahallisesti tai huolimattomuudesta on luvun 4 :ssä tarkoitetuin tavoin aiheuttanut tarpeettoman oikeudenkäynnin, sanotun säännöksen mukaisesti velvoitetaan korvaamaan vastapuolensa oikeudenkäyntikulut. Korkein oikeus on velvoittanut hakijan maksamaan vastapuolen oikeudenkäyntikulut. Mainituissa ratkaisuissa on todettu, ettei myöskään OK 21:8b :n perusteita alentaa oikeudenkäyntikulujen määrää ollut. VII Oikeudellisesti epäselvä asia Jos asia on ollut oikeudellisesti niin epäselvä, että hävinneellä asianosaisella on ollut perusteltu syy oikeudenkäyntiin, tuomioistuin voi määrätä, että asianosaiset osaksi tai kokonaan vastaavat itse oikeudenkäyntikuluista (OK 21:8a ). Säännöksen mukaan oikeudenkäyntikulut voidaan osaksi tai kokonaan kuitata, jos asia on ollut oikeudellisesti niin epäselvä, että hävinneellä asianosaisella on ollut perusteltu syy oikeudenkäyntiin. Säännös merkitsee poikkeusta hävinneen osapuolen pääsääntöiseen velvollisuuteen korvata voittopuolen oikeudenkäyntikulut. Kynnys säännöksen soveltamiselle tulee pitää suhteellisen korkeana. Asia voi olla oikeudellisesti epäselvä esimerkiksi silloin, kun kirjoitetussa laissa on aukko, ennakkoratkaisua ei ole, oikeuskirjallisuudessa ei ole selkeitä kannanottoja eikä ylipäänsä ole selvää kuinka riitaan liittyvä oikeuskysymys olisi ratkaistava. Oikeuskäytännössä on useita ratkaisuja, joissa on torjuttu esitys kulujen kuittaamisesta asian oikeudellisen epäselvyyden perusteella. Vastakkaisiakin ratkaisuja toki on. Erityisesti on huomattava, että asian oikeudellinen epäselvyys ei tarkoita jutun näyttö- tai tosiasiakysymyksen epäselvyyttä tai vaikeutta. Näiden kahden perusteen erillään pitäminen ei tosin käytännössä ehkä aina ole kovinkaan helppoa. Säännöksen soveltaminen edellyttää pääsääntöisesti asianosaisen esittämää vaatimusta. Aiheesta tarkemmin liitteessä VII (sivut ). Oikeudenkäyntikulut 15
17 VIII Oikeudenkäyntikulujen kohtuullistaminen Jos asianosaisen velvoittaminen korvaamaan vastapuolen oikeudenkäyntikulut huomioon ottaen oikeudenkäyntiin johtaneet seikat, asianosaisten asema ja asian merkitys olisi kokonaisuutena arvioiden ilmeisen kohtuutonta, tuomioistuin voi viran puolesta alentaa asianosaisen maksettavaksi tuomittavien oikeudenkäyntikulujen määrää (OK 21:8b ). Säännöksen mukaan tuomioistuin voi viran puolesta kohtuullistaa oikeudenkäyntikuluja, jos täysi kulukorvaus olisi oikeudenkäyntiin johtaneiden seikkojen, asianosaisen aseman ja asian merkityksen kannalta kohtuutonta. Säännöksen soveltamisessa on siis kolme edellytystä, joita kaikkia täytyy punnita. Oikeudenkäyntiin johtaneet seikat voivat liittyä niin asian voittaneen kuin sen hävinneenkin asianosaisen menettelyyn. Onko asiaa selvitetty riittävästi ennen kanteen vireillepanoa, onko pyritty sovintoon jne. Asianosaisen asemalla voi olla merkitystä esimerkiksi yksityisen kansalaisen ja julkisyhteisön välisessä oikeudenkäynnissä. Samoin esimerkiksi työntekijän ja työnantajan sekä osakkeenomistajan ja asunto-osakeyhtiön välisessä oikeudenkäynnissä. Asianosaisen varallisuusoloilla voi olla merkitystä, vaikka maksukyvyn puute ei sinänsä yksin voinekaan olla peruste kuluvelvollisuuden kohtuullistamiseen. Kolmas edellytys eli asian merkitys asianosaiselle voi tulla esiin esimerkiksi vertailtaessa oikeudenkäyntikulujen määrää suhteessa pääasian merkitykseen asianosaiselle. Kohtuullistamissäännöksen soveltamisen tulee viime kädessä perustua kokonaisharkintaan. Oikeuskäytännössä lienee selvästi yleisempää alentaa oikeudenkäyntikulujen korvausvelvollisuutta kohtuullisuusperusteella kuin asian oikeudellisen epäselvyyden perusteella. Toisaalta kohtuullistaminenkin on vain poikkeus pääsäännöstä, jonka mukaan häviöpuoli on ja hänen tuleekin olla velvollinen korvaamaan voittopuolen tarpeelliset oikeudenkäyntikulut kokonaisuudessaan. Aiheesta tarkemmin liitteessä VIII (sivut ). IX Velkomusta, häätöä ja huoneenvuokraa koskevat asiat Velkomusta tai häätöä koskevassa asiassa, joka ratkaistaan oikeudenkäymiskaaren 5 luvun 13 tai 14 :n nojalla valmistelua jatkamatta yksipuolisella tuomiolla, tuomioistuimen tulee viran puolesta arvioida vastapuolen maksettavaksi tuomittavien oikeudenkäyntikulujen määrä ottaen huomioon haastehakemuksen edellyttämä tarpeellisen työn määrä, saatavan suuruus ja välttämättömät kulut. 16 Oikeudenkäyntikulut
18 Oikeusministeriö antaa tarkempia määräyksiä tämän pykälän mukaan tuomittavien oikeudenkäyntikulujen määrien perusteista (OK 21:8c ). Asuinhuoneistoa koskevassa huoneenvuokra-asiassa oikeudenkäyntikulut tuomitaan tämän luvun 8 c :n mukaisesti. Jos siihen on painavia syitä eikä asiaa ratkaista 5 luvun 13 tai 14 :n nojalla valmistelua jatkamatta yksipuolisella tuomiolla, asianosainen voidaan velvoittaa suorittamaan vastapuolen oikeudenkäyntikuluja 8c :ssä säädettyä enemmän (OK 21:8d ). Asian luonne ns. summaarisena asiana määrittyy OK 5 luvun 3 :n perusteella. Asia on summaarinen, jos vaatimus koskee tietyn määräistä saamista, hallinnan palautusta tai häätöä ja kantaja ilmoittaa, että asia ei ole riitainen. Tapauskohtaisesti myös asioissa, joissa kantaja ilmoittaa asian olevan riitainen, oikeudenkäynti- ja perintäkulut voivat määräytyä summaarisia asioita koskevien säännösten mukaan, mikäli kantajan väitteelle asian riitaisuudesta ei ole perusteita. Summaarisissa asioissa kuluvastuu jakaantuu perintäkuluihin ja oikeudenkäyntikuluihin. Perintäkuluista säädetään saatavan perinnästä annetussa laissa ( /513). Oikeudenkäyntikuluista säädetään OK 21 luvun 8 c :ssä sekä oikeusministeriön asetuksessa vastapuolen maksettavaksi tuomittavista oikeudenkäyntikuluista OK 21 luvun 8 c :ssä tarkoitetuissa asioissa (1311/2001, viimeisin päivitys 1424/2010). Summaaristen asioiden lukumäärät käräjäoikeuksissa ovat kasvaneet erittäin huomattavasti viime vuosina. Summaaristen asioiden perintä- ja oikeudenkäyntikuluihin liittyy myös ongelmia erityisesti tapauksissa, joissa alkuperäinen velkapääoma on vähäinen, jolloin perintä- ja oikeudenkäyntikulut voivat erityisesti suhteessa alkuperäiseen pääomaan nousta kohtuuttomiksi. Tuomioistuin voi viran puolesta hylätä tuomiolla vaatimuksen perintä- ja oikeudenkäyntikuluista siltä osin, kun vaatimus on selvästi perusteeton. Vaatimuksen kohtuuttomuutta tulisi arvioida tapauskohtaisesti. Mikäli vaatimus on määrältään kohtuuton, se olisi myös selvästi perusteeton. Työryhmä antaa summaaristen asioiden perintä- ja oikeudenkäyntikulujen osalta seuraavat suositukset: Erityisesti asioissa, joissa perittävän pääoman määrä on pieni, työryhmä rohkaisee aidosti miettimään perintä- ja oikeudenkäyntikulujen kohtuullisuutta ottaen erityisesti huomioon perittävän saatavan määrän. Pelkästään se seikka, että kulut ovat perintälain ja oikeudenkäyntikuluasetuksen kulukattojen mukaiset, ei vielä kaikissa tapauksissa tarkoita, että kulujen määrä on myös kohtuullinen. Ylisuuria perintä- ja oikeudenkäyntikuluja voidaan OK 12 luvun 13 :n sekä perintälain 4 :n ja 10 :n perusteella hylätä tuomiolla, vaikka pääasia ratkaistaisiinkin kantajan eduksi yksipuolisella tuomiolla. Perintäkulujen osalta haastehakemuksessa on yksilöitävä perintälain 10 a :n mukaiset maksumuistutukset ja maksuvaatimukset. Vaaditut perintäkulut tulee hylätä, ellei haastehakemuksessa ole esitetty, mistä ne koostuvat. Erityistä huomiota tulee kiinnittää maksuvaatimusten lukumäärään sekä siihen, että ensimmäisen maksuvaatimuksen jälkeen mahdollisesti lähetettävät maksuvaatimusten kustannukset ovat edellisiä pienemmät. Oikeudenkäyntikulut 17
19 Jos vaaditut perintäkulut ylittävät perintälain 10 c :ssä mainitut enimmäismäärät taikka 10 a :ssä mainitut yksikkömäärät, haastehakemuksessa on erittelyn lisäksi perusteltava syy enimmäismäärien ylittämiseen. Jos velalliselta vaaditaan perintäkuluina muita kuin laissa mainittuja kuluja, ne on hylättävä lakiin perustumattomana. Mikäli haastehakemus on edellä kerrotuin tavoin puutteellinen, sitä tulee täydentää ennen haastehakemuksen tiedoksiantoa vastaajalle. Aiheesta tarkemmin liitteessä IX (sivut ). X Yhteisvastuullinen korvausvelvollisuus Milloin useampi kuin yksi asianosainen on vastuussa samoista oikeudenkäyntikuluista, he vastaavat niiden korvaamisesta yhteisvastuullisesti. Kustannukset, jotka liittyvät ainoastaan jotakin asianosaista koskevaan asian osaan, taikka jotka asianosainen on aiheuttanut 5 :ssä tarkoitetulla tavalla, hänen on korvattava yksin (OK 21:9 ). Tuomioistuimen on, jos joku yhteisvastuullisista korvausvelvollisista sitä vaatii, määrättävä, kuinka kulut heidän välillään on jaettava vai onko jonkun heistä korvattava kaikki kulut (OK 21:11 ). Samoista oikeudenkäyntikuluista asianosaiset vastaavat yhteisvastuullisesti. Asianosaisilla saattaa olla samassa asiassa erilainen rooli tai heidän vastuunsa peruste on erilainen taikka joku asianosaisista saattaa omalla 5 :stä ilmenevällä menettelyllä tai käyttäytymisellä aiheuttaa lisäkuluja. Tällöin asianosaiset eivät vastaa kaikista asiassa tuomittavista oikeudenkäyntikuluista yhteisvastuullisesti. Hallituksen esityksessä (HE 191/1993) mainitaan esimerkkinä tapauksista, joissa kustannukset liittyvät ainoastaan jotakin asianosaista koskevaan asian osaan, velkojan ajama kanne velallista ja takaajaa vastaan. Jos siinä jutun voittaneelle kantajalle on aiheutunut erityisiä kustannuksia takauksen pätevyyden osoittamisesta, tulee takaajan yksinään korvata nämä kulut. Samojen oikeudenkäyntikulujen keskinäisestä jakamisesta asianosaisen kesken säädetään OK 21 luvun11 :ssä. Edellä mainitun hallituksen esityksen mukaan vaatimus oikeudenkäyntikulujen keskinäisestä jakamisesta on mahdollista tehdä paitsi pääasian yhteydessä myös myöhemmin erikseen tehtävällä vaatimuksella, joka on käsiteltävä siinä tuomioistuimessa, joka on ratkaissut pääasian. Hallituksen esityksen mukaan perusteena korvausvelvollisuutta jaettaessa on pidettävä asianosaisten pääluvun mukaista osuutta pääasiassa. Tästä voidaan kuitenkin poiketa, jos siihen on aihetta joidenkin muiden asiaan liittyvien seikkojen vuoksi. 18 Oikeudenkäyntikulut
20 Jos vastaajat tuomitaan osallisuudesta samaan rikokseen tai rikoksista, jotka ovat yhteydessä toisiinsa, he vastaavat oikeudenkäyntikulujen korvaamisesta yhteisvastuullisesti. Sellaiseen asian osaan liittyvät kustannukset, joka koskee ainoastaan jotakin 1 momentissa tarkoitetuista vastaajista, taikka kustannukset, jotka joku vastaajista on aiheuttanut 2 :ssä tarkoitetulla tavalla, tämän on korvattava yksin (ROL 9:4 ). Hallituksen esityksessä rikosasioiden oikeudenkäyntimenettelyn uudistamista alioikeuksissa koskevaksi lainsäädännöksi (HE 82/1995) todetaan säännöksen vastaavan riita-asioiden osalta OK 21 luvun 9 :n säännöstä. Hallituksen esityksessä todetaan, että pykälässä tarkoitettuina toistensa kanssa yhteydessä olevina rikoksina voidaan pitää esimerkiksi kulkuneuvon luovuttamista juopuneelle ja rattijuopumusta sekä varkautta ja varastetun tavaran kätkemistä. Jos kustannukset liittyvät sellaiseen asian osaan, joka koskee vain jotain vastaajista, hänen tulee korvata ne yksin samoin kuin ne kustannukset, jotka hän on ROL 9 luvun 2 :ssä tarkoitetulla velvollisuuden vastaisella menettelyllä tahallisesti tai huolimattomuudesta aiheuttanut. Edelleen hallituksen esityksessä todetaan, että kysymys siitä, onko jotakin kustannusta pidettävä vastaajien yhteisesti vai jonkun heistä yksinään vastattavana, on ratkaistava kunkin kuluerän osalta erikseen. Jos esimerkiksi todistelu on myötävaikuttanut kaikkien vastaajien tuomitsemiseen, vastaavat he yhteisvastuullisesti siitä aiheutuneista kustannuksista. Jos taas todistelu on koskenut ainoastaan jonkun vastaajan syyllisyyttä tai todistelulla on ollut merkitystä vain hänelle langetetun tuomion perusteena, tulee hänen yksinään korvata siitä aiheutuneet kustannukset. Tuomioistuimen on, jos joku yhteisvastuullisista korvausvelvollisista sitä vaatii, määrättävä, kuinka kulut heidän välillään on jaettava vai onko jonkun heistä korvattava kaikki kulut (ROL 9:5 ). Edellä mainitussa hallituksen esityksessä (HE 82/1995) todetaan säännöksen vastaavan riita-asioiden osalta oikeudenkäymiskaaren 21 luvun 11 :n säännöstä. Hallituksen esityksen mukaan korvausvelvollisuutta määrättäessä olisi otettava huomioon kunkin korvausvelvollisen viaksi jäävä syyllisyys ja muut asiaan liittyvät seikat. Tuomioistuin voi ottaa kysymyksen korvausvastuun jaosta harkittavakseen ainoastaan jonkun asianosaisen vaatimuksesta. Vaatimus voidaan tehdä pääasian yhteydessä tai myöhemmin erillisellä kanteella. Jos todistelusta tai muusta toimenpiteestä aiheutuneet kustannukset on suoritettava valtion varoista tai asianosaisten on yhteisvastuullisesti korvattava ne, velvollisuudesta korvata sellaiset kustannukset on voimassa, mitä tässä luvussa säädetään oikeudenkäyntikuluista. Jos asianosaisten tulee pitää oikeudenkäyntikulunsa vahinkonaan, voidaan määrätä, että kustannukset on jaettava tasan. Tuomioistuin voi määrätä, että 1 momentissa tarkoitettu valtion varoista maksettu kustannus jää kokonaan tai osaksi valtion vahingoksi (OK 21:13 ). Oikeudenkäyntikulut 19
1993 vp- LaVM 22- HE 191. Lakivaliokunnan mietintö n:o 22 hallituksen esityksestä oikeudenkäyntikulujen korvaamista koskevien säännösten muuttamisesta
1993 vp- LaVM 22- HE 191 Lakivaliokunnan mietintö n:o 22 hallituksen esityksestä oikeudenkäyntikulujen korvaamista koskevien säännösten muuttamisesta Eduskunta on 15 pa1vana lokakuuta 1993 lähettänyt lakivaliokuntaan
1993 vp - HE 191 Hallituksen esitys Eduskunnalle oikeudenkäyntikujujen korvaamista koskevien säännösten muuttamisesta ESITYKSEN PÄÄASIALLINEN SISÄLTÖ Esityksessä ehdotetaan muutettavaksi oikeudenkäyntikulujen